MLDataScientist/Wikipedia-uzbek-2024-05-01 huggingface dataset:
Oq harakat

Oq harakat (shuningdek, „Oq ish“, „Oq gʻoya“, „Oq gvardiya“) – 1917–1922-yillardagi fuqarolar urushi davrida Rossiyada „Rossiyani bolsheviklardan ozod qilish“ maqsadida tuzilgan siyosiy munosabatlardagi turli kuchlarning harbiy-siyosiy harakati.

Manbalar
Aleksandr Yarotskiy

Aleksandr Ivanovich Yarotskiy (1866-yil, Sankt-Peterburg, Rossiya imperiyasi – 1944-yil, Samarqand viloyati, Oʻzbekiston SSR, SSSR) – sovet olimi, terapevt, tibbiyot fanlari doktori. Ariteterapiya psixoterapevtik metodi muallifi.

Biografiyasi 
Aleksandr Ivanovich Yarotskiy 1866-yil Rossiya imperiyasiga qarashli boʻlgan Sankt-Peterburg shahrida xizmatchi oilasida tugʻilgan. 1884-yil Larinskiy nomidagi gimnaziyani tamomladi. 1885-yildan 1889-yilgacha Sankt-Peterburg harbiy tibbiyot akademiyasida tahsil oldi. 1890-yildan 1893-yilgacha Rossiya imperiyasining Novgorod va Tver viloyatlarida zemstvo shifokori boʻlib ishladi. Aleksandr Yarotskiyning ilk ilmiy ishi „Shifokor“ ilmiy jurnalida chop etilgan. U Tver viloyati shifokorlarining 11-Kongressida „Zemstvo shifokorlarining vazifalari“ mavzusida taqdimot qilgan. Yarotskiy 1894-yil Sankt-Peterburgga qaytib, Obuxov nomidagi shifoxonada bir muddat shifokorlik qilgan.

Aleksandr Yarotskiy 1898-yil nomzodlik dissertatsiyasini yoqlab, tibbiyot fanlari doktori unvoniga erishgan. 1904-yil professor ilmiy darajasini olgan. U 1919-yildan 1924-yilgacha Qrim davlat universitetida terapiya fakulteti professori, 1924-yildan 1931-yilgacha Sechenov nomidagi tibbiyot universitetida professor hamda 1931-yildan 1944-yilgacha Moskva davlat tibbiyot universitetida professor boʻlib faoliyat yuritgan.

Aleksandr Yarotskiy 100 dan ortiq ilmiy ishlar muallifi. U 1944-yili Samarqand terapevtlar jamiyatida tibbiyotning dolzarb mavzusi haqida maʼruza qiladi.

Aleksandr Yarotskiy 1944-yil Samarqand shahrida vafot etgan.

Ilmiy faoliyati 
Professor Aleksandr Yarotskiyning ilmiy faoliyati, asosan ichki kasalliklarni oʻrganish bilan bogʻliq boʻlgan. U oshqozon va oʻn ikki barmoqli ichakdagi yarani davolash uchun oʻz parhezi (Yarotskiy parhezi)ni taklif qilgan. Yarotskiy hayoti davomi 70 dan ortiq ilmiy maqolalar yozdi. Ilmiy maqolalari asosan „Klinik tibbiyot“ jurnalida chop etilardi.

Manbalar 

Samarqandda vafot etganlar
Gersh-Leyb Kajber

Ersh-Leyb Kajber (, haqiqiy ismi Vaynshteyn; 1906, Kajba, Bessarabiya viloyati, Bălţi tumani – 1942, Samarqand) – bessarabiyalik yahudiy yozuvchi, adabiyotshunos, oʻqituvchi. U oʻz asarlarini idish tilida yozgan.

Hayoti 
Ersh-Leyb Kajber (Vaynshteyn) 1906-yilda (boshqa manbalarga koʻra, 1910-yilda) Bessarabiyaning Kajba qishlogʻida (hozirgi Moldovaning Glodyanskiy tumani) kambagʻal dehqon oilasida tugʻilgan. Baxtsiz hodisa natijasida u bolaligidan oqsoqlanib qolgan. U Baltidagi Ruminiya gimnaziyasini tamomlagan va keyinchalik Bund homiyligidagi „Morgn-reut“ („Tong shafaq“) uyushmasi maktabida oʻqituvchi boʻlib ishlagan. 1930-yillarda Kishinyovda yashagan.

U oʻzining ilk qoralamalarini „Chernovitser Blater“ (Chernovtsi varaqalari) gazetasida Kajber adabiy taxallusi bilan (yaʼni „asli Kajba qishlogʻidan“ boʻlganligi sababli) chiqara boshlagan. „Literarish Blater“ (Adabiy varaqalar) gazetasida esa hikoyalar va tanqidiy maqolalarni chop etdi. Noshir Yankl Yakir bilan birgalikda u 1931-yili Kishinyovda „Onzog“ (Eʼlon) jurnaliga asos soldi. Ushbu jurnal tez orada Buxarestdagi „Jung-Rumenye“ (yosh ruminlar) uyushmasiga qoʻshilgan bir guruh yosh Bessarabiyalik yozuvchilarning asosiy markazi boʻldi. „Onzog“ jurnalida birinchi boʻlib Yankev Sternberg va Shloime Bikl oʻz ishlarini nashr ettirgan. Yakir va Kajberdan tashqari shoir Gerzl Geysiner (keyinchalik Rivkin) „Onzog“ jurnali rivojlanishiga oʻz xissasini qoʻshgan. Keyinchalik jurnal faoliyati rivojlanmaganligi sababli tugatilgan.

Kajberning yagona kitobi „Davlat gimnaziyasi“ 1937-yilda Chernivtsi shahrida nashr etilgan. Sighet jurnalida „Ufgang“ hikoyasi nashr etilgan. 1942—1943-yil qishda Samarqandda, evakuatsiya paytida Kajber ochlikdan vafot etdi.

Manbalar

Adabiyotlar 
 אָנזאָג: צײַטשריפֿט פֿאַר ליטעראַטור, קונסט און צײַטפֿראַגן (онзог: цайтшрифт фар литэратур, кунст ун цайтфрагн — анонс: периодическое издание по литературе, искусству и насущным проблемам), под редакцией Г. Гайсинера, Г. Вайнштейна и Я. Якира, издательство «Техник» — Кишинёв: М. Дектор, 1931.
 קאַזיאָנע גימנאַזיִע (казёнэ гимназие — казённая гимназия). Черновицы: Библиотэк Э. Штейнбарг, 1937.

Samarqandda vafot etganlar
1942-yilda vafot etganlar
1906-yilda tugʻilganlar
Sattor Jabborov

Sattor Jabborov () – sovet iqtisod, davlat va siyosiy arbobi, Sotsialistik Mehnat Qahramoni.

Hayoti va faoliyati 
1924-yilda Oʻzbekiston SSR hozirgi Oʻzbekistonning Buxoro viloyati Gʻijduvon tumanidagi Kommuna kolxozi qishlogʻida tugʻilgan. Millati oʻzbek.

1942-yil oktyabr oyida Sattor Jabborov Tinch okean flotida (Tinch okean floti) xizmat qilgan. 1945-yil avgustda yapon militaristlariga qarshi kurashda qatnashgan. 355-gvardiya alohida dengiz bataloni (Tinch okean flotining 13-gvardiya dengiz brigadasi) tarkibida xizmat qilgan. Seysin (hozirgi Chongjin, Shimoliy Koreya) shahrini ozod qilishda qoʻmondonlikning jangovar topshirigʻini namunali bajargani uchun mergan Sattor Jabborov „Qizil yulduz“ ordeni bilan taqdirlangan. 1945-yilda KPSS(b)/KPSS safiga qoʻshildi.

1947-yil may oyida demobilizatsiyadan soʻng Oʻzbekistonga qaytib, Buxoro viloyatida „Kommuna“ kolxozi hisobchisi, soʻng Lenin nomidagi kolxoz boshqaruvi raisi oʻrinbosari, tuman moliya boʻlimining uchastka inspektori, oʻrinbosari lavozimlarida ishladi. 1962-yildan Gʻijduvon tumanidagi Engels kolxozi rais. Yigirma yil davomida Sattor Jabborov rahbarlik qilgan Engels paxtachilik kolxozi „oq oltin“ hosilini yildan-yilga oshirib bordi, kolxoz raisi uch marta ordenlar, jumladan, Lenin ordeni bilan taqdirlandi.

SSSR Oliy Kengashi Prezidiumining 1981-yil 26-fevraldagi Farmoni bilan 1980-yilda rekord darajadagi 6 million 237 ming tonna paxta, gʻalla va boshqa mahsulotlar yetishtirish va davlatga sotishda erishilgan ulkan muvaffaqiyatlar uchun Jabborov Sattor Lenin ordeni va „Oʻroq va bolgʻa“ oltin medali hamda Sotsialistik Mehnat Qahramoni unvoni bilan taqdirlangan.

1985-yilda nafaqaga chiqadi. Oʻzbekiston SSR Oliy Kengashining VIII, IX va X chaqiriqlari (1971–1985) deputati etib saylangan. 1987-yilda vafot etgan.

Mukofotlari 
Lenin ordeni (26.12.1976; 26.02.1981),

2-darajali Vatan urushi ordeni (03.11.1985),

Mehnat Qizil Bayroq ordeni (03.01.1965; 04/08/1971),

Qizil yulduz (09/1945).

Manbalar 
Qizil Yulduz ordeni sohiblari
Mehnat Qizil Bayroq ordeni sohiblari
Vatan urushi 2-darajali ordeni sohiblari
Lenin ordeni sohiblari
Sotsialistik Mehnat Qahramonlari
Sovet Ittifoqi Kommunistik Partiyasi aʼzolari
1987-yilda vafot etganlar
1924-yilda tugʻilganlar
Vladimir Sichyov

Vladimir Alekseyevich Sichyov (1962-yil 2-yanvar, Karachyev, Bryansk viloyati, RSFSR, SSSR) – sovet va rus futbolchisi (darvozabon), rossiyalik futbol murabbiyi.

Futbolchilik faoliyati 
Karachyevdagi Sputnik yoshlar sport maktabi tarbiyalanuvchisi.

Professional faoliyatini 1979-yilda SSSR chempionati ikkinchi ligasida oʻynagan Bryanskning Dinamo jamoasida boshlagan. U 1991-yilgacha Bryanskda oʻynagan, 1983-yilda tanaffus bilan Jizzaxning "Zvezda"da jamoasida oʻynagan.

SSSR parchalanganidan keyin u Bolgariyaga yoʻl olgan va u yerda "Velbajd" (Kyustendil), "Chavdar" (Byala-Slatina) klublarida oʻynagan. 1993-yildan beri Vladimir Bolgariyaning Montana (Mixaylovgrad/Montana) klubida oʻynagan va jamoa bilan birinchi ligadan oliy ligaga koʻtarilgan.

1995-yilda u Bryanskning „Dinamo“ jamoasiga qaytib, Rossiyaning uchinchi va ikkinchi ligalarida oʻynagan. 2001-yilda u jamoada darvozabonlar murabbiyi boʻlgan, oʻyinchi-murabbiy sifatida 2007-yilgacha oʻyinlar uchun futbolchilar roʻyxatiga kiritilgan. 2004-yilda, 42 yoshida, u birinchi divizionda „Dinamo“ tarkibida 1 ta oʻyin oʻtkazgan. 17-oktyabr kuni Tomskda mahalliy „Tom“ jamoasiga qarshi oʻyinning 83-daqiqasida yarim himoyachi Uiler oʻrniga zaxira oʻyinchisi sifatida maydonga tushgan. hisob 2-0 hisobida maydon egalari foydasiga hal boʻlgan. U milliy chempionatlarda Bryanskning „Dinamo“ jamoasi safida jami 473 ta oʻyin oʻtkazgan.

2007-yilda, iyundan dekabrgacha Vladimir oʻsha paytda birinchi divizionda oʻynagan „Dinamo Bryansk“ bosh murabbiyi boʻlgan. U bu lavozimga klub "Kuban Krasnodar" ga koʻtarilish uchun ketgan Soferbiy Yeshugov oʻrniga nomzod topa olmaganidan soʻng tayinlangan. Bosh murabbiy sifatida Vladimir Sichyov uzoq yillik „Dinamo“ murabbiyi Viktor Zimnim bilan tandem boʻlib ishlagan.

2008-yilning dekabridan 2018-yilning iyunigacha u Rossiya Premyer-ligasi Perm shahrining „Amkar“ klubi murabbiylar shtabida ishlagan. U klubga bolgariyalik mutaxassis Dimitar Dimitrov va uning yordamchilari Aleksi Jelyazkov va Detelin Maslovlar bilan birga murabbiylar shtabiga qoʻshilgan. Keyinchalik u 2018-yilning yozida klub tarqatib yuborilgunga qadar boshqa murabbiylar bilan ishlagan.

2018-yil iyun oyida u Bryanskning „Dinamo“ jamoasi tarkibiga qaytgan va jamoada darvozabonlar murabbiyi boʻlib faoliyat yuritgan. Ikki oy oʻtgach, avgust oyida u SKA-Xabarovsk klubining murabbiylar shtabiga oʻtgan. Vladimirni jamoaga Vadim Yevseyev taklif qilgan. 2021-yil iyun oyida Yevseyev boshchiligidagi Yaroslavl Shinnikda darvozabonlar murabbiyi boʻlgan. Yevseyevning Fakel jamosiga oʻtishi bilan 2023-yil 1-mayda u Voronej klubiga oʻtgan va darvozabonlar murabbiyi boʻlib ishlagan.

Manbalar 

Rossiyalik futbol murabbiylari
Soʻgʻdiyona Jizzax futbolchilari
Rossiya futbolchilari
SSSR futbolchilari
Yashayotgan insonlar
1962-yilda tugʻilganlar
2-yanvarda tugʻilganlar
Konstantin Istomin

Konstantin Nikolayevich Istomin (1887-yil 07-yanvar, Kursk – 1942-yil 28-avgust, Samarqand) – sovet avangard rassomi, oʻqituvchi, Makovets, Toʻrt sanʼat jamiyatlari, Inqilobiy Rossiya rassomlari uyushmasi aʼzosi. Rassomning eng yaxshi asarlari Tretyakov galereyasi va Rossiya muzeyi saqlanadi.

Hayoti 

Konstantin Istomin 1887-yil 07-yanvarda Kurskda ofitser oilasida tugʻilgan. U Kurskdagi gimnaziyaga borishni boshladi, ammo 1901-yilda otasi Vladivostokka xizmat qilish uchun koʻchirilganda, uning oilasi ham Vladivostokka ketdi. Vladivostokda, gimnaziyada oʻqish bilan bir qatorda, u sanʼat maktabiga borishni boshladi. Bu yerda Istominlar oilasi 1904-yilda Yaponiya bilan urush boshlangunga qadar qoldi, shundan soʻng ular Xarkovga koʻchib oʻtdilar. Xarkovda nihoyat oʻrta maktabni tugatib, badiiy akademiyaga oʻqishga kirdi. Biroq, u Xarkovda uzoq qololmadi, 18 yoshli Konstantin Nikolayevich 1905-yildagi inqilobiy voqealarda ishchilar tomonida qatnashdi, buning uchun hibsga olindi va qamoqqa tashlandi. U 1906-yilning yozigacha qamoqda qoldi va ozodlikka chiqqandan keyin Germaniyaga joʻnab ketdi.

Germaniyaning Myunxen shahrida Konstantin Nikolayevich venger rassomi Shimon Xolosining rassomlik maktabida badiiy taʼlimni davom ettirdi. 1909-yilda intiluvchan rassom Rossiyaga qaytishga qaror qildi va 1909-yilning yozida Moskva davlat universitetining sanʼat tarixi fakultetiga oʻqishga kirdi. Moskva davlat universitetida oʻqiyotganda yosh rassom Gretsiya va Italiya boʻylab sayohat qildi.

1913-yilda Istomin armiyaga chaqirildi va artilleriya safiga qoʻshildi. Birinchi jahon urushi paytida u artilleriyani boshqargan, snaryaddan jarohat olgan va kasalxonada davolanib chiqqan. Konstantin 1918-yil bahorida Moskvaga qaytib keldi va Mossovetning tasviriy sanʼat boʻlimida ishladi. 1919-yil mart oyidan u Qizil Armiya saflariqaytdi, ammo yarador boʻlib, tif kasalini orttirib oldi va demobilizatsiya qilindi. Xizmati davomida u rasm chizish bilan shugʻullangan, ammo bu davrdagi rasmlar saqlanib qolmagan.

Konstantin Nikolayevich Istomin 1942-yil 28-avgustda Samarqandda vafot etdi.

Galereya

Manbalar

Adabiyotlar 
 Истомин, Константин Николаевич // Большая советская энциклопедия : [в 30 т.] / гл. ред. А. М. Прохоров. — 3-е изд. — М. : Советская энциклопедия, 1969—1978.
 Яблонская М.Н. Константин Николаевич Истомин // Советский художник. — Москва, 1972.
 Гощанская О.А. Влияние немецкой и французской художественных школ на рисунок Константина Истомина. //Актуальные проблемы теории и истории искусства : сб. науч. статей. Вып. 2 . Под ред. А.В.Захаровой— Санкт-Петербург: НП-Принт — 2012. — С. 416-419. — ISBN 978-5-91542-185-0
 Константин Истомин. Цвет в окне. — М.: Гос. Третьяковская галерея, 2019. — 312 с.: ил. — ISBN 978-5-89580-267-0

Tashqi havolalar 
 Константин Николаевич Истомин на сайте Государственной Третьяковской галереи

Samarqandda vafot etganlar
1942-yilda vafot etganlar
28-avgustda vafot etganlar
1887-yilda tugʻilganlar
7-yanvarda tugʻilganlar
Axad Achilov

Axad Achilov – Sovet iqtisodiyoti, davlat va siyosiy arbobi, Sotsialistik Mehnat Qahramoni. Tojikiston SSR Stalinobod viloyati ijroiya qoʻmitasi raisi.

Hayoti va faoliyati 
1912-yilda Turkiston viloyati, Samarqand viloyat markazi, (hozirgi Oʻzbekiston)da tugʻilgan. Millati tojik.

1931-yilda Oʻzbekiston pedagogika akademiyasi (hozirgi Samarqand davlat universiteti)ni tamomlagan. 1931—1932-yillarda Oʻzbekiston SSR (hozirgi Oʻzbekiston) Samarqand shahridagi boshlangʻich maktab direktori boʻlib ishlagan.

1932-yildan – Tojikiston SSR (hozirgi Tojikiston) davlat muassasalarida ishlagan. Hisor tuman sudi kotibi, keyin raisi (1932—1933), ishchi-dehqonlar deputatlari Dushanbe Soveti ijroiya qoʻmitasi instruktori (1933—1935), Regar tumani Neʼmatbachin qishloq Soveti raisining oʻrinbosari (1935—1936).

1936—1937-yillarda Qizil Armiya safida xizmat qilgan. Zaxiraga oʻtkazilgandan soʻng – harbiy inspektor (1938), ishchilar deputatlari Regarskiy tuman kengashi ijroiya qoʻmitasining mas’ul kotibi (1938—1939). 1939-yilda MTS kolxozi raisi oʻrinbosari, 1939—1941-yillarda Stalinobod viloyati Regar tumani (hozirgi Tojikistonning Tursunzoda tumani) moliya boʻlimi boshligʻi. 1940-yilda KPSS(b)/KPSS aʼzosi.

1942—1946-yillarda u yana Qizil Armiya safida xizmat qildi. Demobilizatsiyadan keyin u Tojikiston SSRga qaytib, 1946-yilda Stalinobod viloyati (hozirgi Tojikistonning Vaxdat viloyati) ishchilar deputatlari Orjonikidzeobod tuman Kengashi ijroiya qoʻmitasi raisi etib tayinlandi. Oʻsha yili tuman qishloq xoʻjaligi korxonalari paxtadan yuqori hosil olishdi, buning uchun ijroiya qoʻmitasi raisi „Mehnat Qizil Bayroq“ ordeni bilan taqdirlandi. Axad Ochilov 1947-yilda tuman ijro hokimiyati boshligʻi sifatidagi faoliyati orqali umuman Orjonikidzeobod viloyatida paxta yigʻim-terim rejasi 34,4 foiz ortigʻi bilan bajarilishini taʼminlab, yuksak mukofotga sazovor boʻldi.

SSSR Oliy Kengashi Prezidiumining 1948-yil 1-martdagi Farmoni bilan kolxoz 1947-yilda MTS ishi uchun majburiy zaxiralar va natura koʻrinishidagi toʻlovlarni bajarganligi va gʻalla ekinlari urugʻi bilan taʼminlanganligi, yuqori paxta hosili olinganligi uchun 1948-yil bahorgi ekish uchun Achilov Axad Lenin ordeni va „Oʻroq va bolgʻa“ oltin medali hamda Sotsialistik Mehnat Qahramoni unvoni bilan taqdirlangan. Xuddi shu farmon bilan Tojikiston Kompartiyasi Orjonikidzeobod tuman qoʻmitasi birinchi kotibi Z. M. Abdulin, viloyat qishloq xoʻjaligi boshqarmasi boshligʻi Q.Ismoilov, viloyat qishloq xoʻjaligi boshqarmasi bosh agronomi Q.Ismoilovga Qahramon unvoni berildi.

Mukofotlari 
Lenin ordeni (03.01.1948; 17.01.1957),

Mehnat Qizil Bayroq ordeni (29.12.1946; 17.12.1949),

„Mehnat jasorati uchun“ (23.10.1954),

„1941-1945 yillardagi Ulugʻ Vatan urushida Germaniya ustidan qozonilgan gʻalaba uchun“,

SSSR xalq xoʻjaligi yutuqlari koʻrgazmasining yirik oltin va kumush medallari.

Manbalar 

Mehnat Qizil Bayroq ordeni sohiblari
Lenin ordeni sohiblari
Sotsialistik Mehnat Qahramonlari
Dushanbeda vafot etganlar
1989-yilda vafot etganlar
14-noyabrda vafot etganlar
Samarqandda tugʻilganlar
1912-yilda tugʻilganlar
Matt Lambros

Mett Lambros (1985-yil 8-fevral sanasida tugʻilgan) – Kanada futbolining sobiq professional oʻyinchisi. 2009-yilgi CFL loyihasining ikkinchi bosqichida oʻrin olgan oʻyinda Toronto Argonauts tomonidan jamoaga safiga tanlab olingan. Kollejning Liberty Flames jamoasi safida futbol oʻynagan. 2011-yil iyun oyida Monreal Alouettes jamoasida mashgʻulot yigʻinida qatnashdi, ammo ichki nizolar sabab 2011-yilning 18-iyunida jamoani tark etadi.

Hayot 
Lambros 1985-yilining 8-fevralda Alberta shtatining Kalgari shahrida dunyoga kelgan. Uning otasi Mayk Lambros 1972-yildan 1975-yilgacha Edmonton Eskimoslari safida himoyachi boʻlgan oʻynagan. U Kalgari shahridagi Ser Uinston Cherchill oʻrta maktabida futbol oʻynashni boshlagan. Keyinchalik Lambros maktabdagi jamoasi safida oʻynab „Yilning eng yaxshi oʻyinchisi“ deb topilgan va maktab jamoalar ichida gʻolibga aylangan.

Lambros oʻrta maktabda futbol oʻynagan sobiq jamoasiga murabbiylik qildi. Keyinchalik esa Jim Barkerning maslahati bilan Virjiniya shtatining Linchburg shahridagi Ozodlik universitetiga oʻqishga topshiradi. Lambros 2005-yildan 2008-yilgacha Liberty Flames jamoasi safida oʻynagan. Shu jumladan 2007-2008-yillarda Flames jamoasi bilan birinchi marotaba Janubiy konferentsiya chempionatida ham oʻynagan. 2006-2007-yillarda Janubiy konferentsiya chempionati prezident tomonidan faxriy yorligʻiga bilan taqdirlanadi.

Professional faoliyati 
Lambros 2009-yil 27-may kuni Argonauts jamoasi bilan shartnomani imzoladi. 2009-yilgi Toronto Argonauts jamoasining mavsumi oʻquv-mashgʻulot yigʻiniga qoʻshildi va mavsumoldi oʻyinlarida ishtirok etdi. U sogʻligida momolarga paydo boʻla boshlaydi shunga qaramay mmashgʻulotlarga qatnashaveradi. Iyul oyida Hamilton Tiger-Catsga qarshi oʻzining birinchi oʻyini otkazadi va birinchi zarbasidayoq jamoasiga achko olib keladi. 2010-yili 4-iyunda Argonavtlar tomonidan Lambros jamoa safidan chetlashtiriladi.

Monreal Alouettes jamoasi bilan 2011-yil 17-fevralda shartnoma imzolaydi. Ammo oradan koʻp vaqt oʻtmay 2011-yili 18-iyunda jamoa safini tark eradi va faoliyatini yakunlaydi.

Manbalar

Havolalar 

 Faqat sport statistikasi
 Liberty Flames bio
 Monreal Alouettes bio
Yashayotgan insonlar
1985-yilda tugʻilganlar
Toronto Argonauts futbolchilari
Albertadan Kanada futboli o'yinchilari
Derrik Low

Derrik Lou (1986-yil 21-martda tugʻilgan) – Amerikalik professional basketbolchi, u oxirgi marta Lietuvos krepsinio ligasining Pieno žvaigždės jamoasida oʻynagan.

Professional martabasi 
Kollejdan soʻng, Low 2008-yilgi NBA loyihasida tanlanmagan.

2008-yil iyul oyida u Avstraliya Milliy Basketbol Ligasining Sydney Spirit klubi bilan shartnoma imzoladi. 2009-yilning 5-yanvarida u Sdneyni tark etdi va Fransiyaning SPO Rouen Basket klubi bilan mavsumning qolgan qismida shartnoma imzoladi.

2009-yil 4-sentyabrda u Litvaning „Siauliai“ klubi bilan bir yillik shartnoma imzoladi.

2010-yil 20-iyulda u Isroilning „Maccabi Haifa“ klubi bilan bir yillik shartnoma imzoladi.

2011-yil 24-sentyabrda u Ukrainaning „Dnipro“ klubi bilan bir yillik shartnoma imzoladi. 2015-yilning 16-mayida u „Dnipro“ bilan yana bir mavsumga shartnoma imzoladi.

2013-yil 16-iyunda u Ukrainaning „Azovmash“ klubi bilan bir yillik shartnoma imzoladi. 2013-yilning 26-dekabrida u „Azovmash“ bilan xayrlashdi. 2014-yilning 3-yanvarida Turkiyaning Selchuk universiteti BK bilan mavsumning qolgan qismi uchun shartnoma imzoladi.

2015-yil 12-iyulda Lou Ruminiyaning „Timisoara“ klubi bilan shartnoma imzoladi. Biroq, u ular uchun oʻyinda paydo boʻlishidan oldin Timisoarani tark etdi. 2015-yilning 9-dekabrida u Litvaning „Pieno žvaigzdes“ klubi bilan mavsumning qolgan qismi uchun shartnoma imzoladi. 2016-yilning 16-avgustida u yana bir mavsum uchun Pieno žvaigzdes bilan shartnoma imzoladi. 2017-yil aprel oyida Litva Anti-Doping agentligi tomonidan qabul qilingan kam doping testi muvaffaqiyatsiz tugadi. FIBA tomonidan 20 oylik diskvalifikatsiya tayinlangan.

Manbalar

Tashqi havolalar 

 Eurobasket.com profili
 FIBA.com profili
 Vashington shtati bio
Yashayotgan insonlar
1986-yilda tugʻilganlar
Akademnashr

Akademnashr – 2004-yilda asos solingan nashriyot. 2009-yilda noshirlik faoliyatini yuritish uchun litsenziya olgan. Nashriyotning asosiy faoliyat yoʻnalishi ilmiy, ilmiy-ommabop, maʼrifiy, publitsistik, adabiy badiiy, ijtimoiy, huquqiy sohadagi turli xil asarlarni chop etishdan iborat. 2007-yilga qadar „Yoki“ nomi ostida faoliyat yuritgan. Keyinchalik „Akademnashr“ nomini olgan. Nashriyot 2014-yilda „Yilning eng yaxshi nashriyoti“ sifatida tan olingan. 2015-yilda Turkmaniston poytaxti Ashxobod shahrida oʻtkazilgan „Kitob – hamkorlik va taraqqiyot yoʻli“ X xalqaro koʻrgazma-yarmarka va ilmiy konferensiya doirasida tashkil etilgan tanlovda „Eng yaxshi badiiy nashr“ yoʻnalishi boʻyicha gʻolib boʻlgan. 

Rossiya, Amerika, Buyuk Britaniya, Avstriya, Germaniya, Turkiya, Italiya, Koreya, Eron, Hindiston, Saudiya Arabistoni, Qozog‘iston, Qirg‘iziston, Armaniston kabi mamlakatlarning 140 dan ortiq nashriyot uylari, Kembrij, Oksford, Illinoys universitetlari, Ivan Fyodorov nomidagi Moskva davlat matbaachilik universiteti, Lomonosov nomidagi Moskva davlat universiteti, Rossiya Fanlar akademiyasi kabi sohadagi yirik taʼlim muassalari, yirik axborot va madaniyat markazlari vakillari, shuningdek, dunyoning taniqli adabiyotshunoslari, tarjimonlari, olimlari, bezakchi-rassomlari, jurnalistlari ishtirok etgan ushbu tanlovda „Akademnashr“ nashriyotida chop etilgan Maxtumqulining „Asarlar“ kitobi 7 ta yoʻnalishdan birida gʻolib boʻlgan. 

Shu bilan birga koʻplab xalqaro kitob koʻrgazmalarida, jumladan, 2022-yil Turkiya poytaxti Istanbul shahrida oʻtkazilgan „VII xalqaro Istanbul noshirlik kasbiy uchrashuvlari“ hamda 2023-yilda Ozarbayjonning poytaxti Boku shahrida boʻlib oʻtgan VIII xalqaro kitob koʻrgazmasida ishtirok etgan.

„Akademnashr“ nashriyoti 2010-yildan mualliflik huquqiga qatʼiy amal qilishni boshlagan. 2013-yilda nashriyotda nashr etilgan professor Shuhrat Sirojiddinovning „Alisher Navoiy: manbalarning qiyosiy-tipologik, tekstologik tahlili“ kitobi Oʻzbekiston Respublikasining birinchi darajali Davlat mukofoti bilan taqdirlangan. Bundan tashqari Eshqobil Shukurning „Koʻz yumib koʻrganlarim“ kitobi „Eʼtirof-2013“ mukofotining „Yilning eng yaxshi badiiy asari“ nominatsiyasida gʻolib deb topilgan. 

Qosimjon Sodiqovning „Eski oʻzbek yozma adabiy tili“ kitobi 2022-yilda MDHga aʼzo davlatlarning „Kitob sanʼati“ XIX xalqaro tanlovida „ilmiy-ommabop nashr“ yoʻnalishida laureat boʻlgan.

Nashriyot Choʻlpon, Behbudiy, Rauf Parfi, Nazar Eshonqulning jildliklari, Alisher Navoiyning „Muhokamat-ul lugʻatayn“, Jeyms Joysning „Musavvirning yoshlikdagi shamoyili“, Harper Lining „Mazaxchini oʻldirish“, Adib Xolidning „Oʻzbekiston tavalludi“ va bundan tashqari „Izlam“ rukni ostida 9 nafar yosh ijodkorning toʻplami va koʻplab shoir hamda yozuvchilarning asarlarini chop etgan. „Akademnashr“da oʻzbek tilidan tashqari ingliz, rus, nemis, fransuz va boshqa xorijiy tillarda ham kitoblar nashr qilinadi. Shuningdek nashriyot oʻz matbaa boʻlimiga ham ega.

Manbalar 

Oʻzbekistondagi nashriyotlar
Nashriyot